Document ID: 32010D0651

KOMISSION PÄÄTÖS,
annettu 26 päivänä lokakuuta 2010,
päätöksen 2010/89/EU muuttamisesta sellaisten Romaniassa sijaitsevien tiettyjen lihaa, kalastustuotteita ja munatuotteita käsittelevien laitosten sekä kylmävarastojen luettelon osalta, joihin sovelletaan tiettyjä rakenteellisia vaatimuksia koskevia siirtymätoimenpiteitä
(tiedoksiannettu numerolla K(2010) 7269)
(ETA:n kannalta merkityksellinen teksti)
(2010/651/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 12 artiklan toisen kohdan,
ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) ja erityisesti sen 9 artiklan toisen kohdan,
sekä katsoo seuraavaa:
(1)
Komission päätöksessä 2010/89/EU (3) vahvistetaan siirtymätoimenpiteet sovellettaessa asetuksen (EY) N:o 852/2004 liitteessä II ja asetuksen (EY) N:o 853/2004 liitteessä III vahvistettuja tiettyjä rakenteellisia vaatimuksia Romaniassa sijaitseviin lihaa, kalastustuotteita ja munatuotteita käsitteleviin laitoksiin sekä kylmävarastoihin, jotka luetellaan päätöksen liitteissä I-IV. Siirtymävaiheen aikana laitoksista peräisin olevia tuotteita saa ainoastaan saattaa kotimaan markkinoille tai käyttää jatkojalostukseen siirtymävaiheessa olevissa Romanian laitoksissa.
(2)
Heinäkuussa 2010 Romanian viranomaiset ilmoittivat virallisesti komissiolle, että päätöksen 2010/89/EU voimaantulon jälkeen yhdeksän lihaa käsittelevää laitosta on hyväksytty unionin sisäiseen kauppaan ja neljä on suljettu, yksi kalastustuotteita käsittelevä laitos on hyväksytty unionin sisäiseen kauppaan, yksi munatuotteita käsittelevä laitos on hyväksytty unionin sisäiseen kauppaan ja kaksi kylmävarastoa on suljettu.
(3)
Käynnissä olevien rakenteellisten parannusten vuoksi on tarpeen muuttaa päätöksen 2010/89/EU liitteissä I-IV olevaa laitosten luetteloa.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2010/89/EY liitteissä I-IV olevat luettelot Romaniassa sijaitsevista lihaa, kalastustuotteita ja munatuotteita käsittelevistä laitoksista sekä kylmävarastoista, jäljempänä ’laitokset’, tämän päätöksen liitteissä I-IV olevilla laitosten luetteloilla.
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä lokakuuta 2010.

Labels: 17
0
6
18
15